## Naputak o postupku zaduživanja i davanja jamstva jedinica lokalne i područne (regionalne) samouprave

### NN 49/2003 (27.3.2003.), Naputak o postupku zaduživanja i davanja jamstva jedinica lokalne i područne (regionalne) samouprave

# ministarstvo financija

629

Na
temelju članka 31. Zakona o izvršavanju Državnog pro­računa Republike Hrvatske
za 2003. godinu (»Narodne novine«, br. 154/02.), ministar financija donosi

## NAPUTAK

### o postupku zaduŽivanja i davanja jamstva jedinica lokalne i podruČne (regionalne) samouprave

Članak
1.

Ovim
Naputkom utvrđuje se postupak podnošenja zahtjeva za zaduživanje jedinice
lokalne i područne (regionalne) samouprave (u nastavku teksta: općina, grad i
županija) i davanje jamstva jedinice područne (regionalne) samouprave (u
nastavku teksta: županija) jedinici lokalne samouprave (u nastavku teksta:
općina i grad) na njezinu području u skladu sa člancima od 31. do 34., te
članka 37. Zakona o izvršavanju Državnog proračuna Republike Hrvatske za 2003.
godinu (u nastavku teksta: Zakon, »Narodne novine«, br. 154/02.).

Sastavni
dijelovi ovog Naputka su:

1)
Obrazac ZJ – Zahtjev za izdavanje suglasnosti za zaduživanje/davanje jamstva,

2)
Obrazac IZJ – Izvješće o zaduženju/jamstvu,

3)
Popis obveznih priloga i dokumentacije koju je potrebno priložiti uz zahtjev.

Članak 2.

Općina,
grad i županija mogu se zadužiti na osnovi prethodne suglasnosti Vlade
Republike Hrvatske pod uvjetima i u opsegu koji su propisani člancima 31., 32.
i 37. Zakona.

Županija
može dati jamstvo općini i gradu na svome području na osnovi prethodne
suglasnosti Vlade Republike Hrvat­ske pod uvjetima i u opsegu koji su propisani
člankom 34. stav­kom 1. Zakona i člankom 37. Zakona.

Općina, grad i županija mogu dati jamstvo za
ispunjenje obveza trgovačkog društva i javne ustanove čiji su osnivač i
većinski vlasnik bez suglasnosti Vlade Republike Hrvatske pod uvjetima i u
opsegu koji su propisani člankom 34. stavkom 2. Zakona.

Općina, grad i županija mogu dati suglasnost za
zaduženje trgovačkog društva i javne ustanove čiji su osnivač i većinski
vlasnik u skladu sa člankom 33. Zakona.

Sva zaduženja, dana jamstva i dospjele a nepodmirene
obveze iz prethodnog razdoblja ne smiju prelaziti visinu propisanu Zakonom.

O danom jamstvu iz stavka 3.
i danoj suglasnosti iz stavka 4. ovog članka općina, grad i županija izvješćuju
Ministarstvo financija u rokovima koji su propisani Zakonom i na način propisan
Naputkom.

Članak 3.

Općina,
grad i županija mogu se zadužiti i dati jamstvo za kapitalni projekt obnove i
razvitka (investiciju) financiran iz njihova proračuna, na temelju odluke
predstavničkog tijela uz prethodnu suglasnost Vlade.

Općina,
grad i županija mogu se, osim na domaćem tržištu novca i kapitala, zadužiti i
kod izvođača radova u slučaju odgođenog plaćanja za izvršene radove.

Ukupan
godišnji anuitet koji uključuje sva zaduženja, dana jamstva i dospjele a
nepodmirene obveze iz prethodnog razdoblja ne smije prelaziti visinu propisanu
člankom 32. Zakona.

Članak
4.

Općina,
grad i županija koje su dobile suglasnost Vlade Republike Hrvatske mogu
podnijeti zahtjev za refinanciranjem kredita ako ispunjavaju navedene uvjete:

1) iz
članka 37. stavka 1. Zakona,

2) ako otplata
kredita za koji su dobili prethodnu suglasnost Vlade Republike Hrvatske ne
istječe u 2003. godini,

3) ako je ukupan iznos duga manji od ostatka duga iz
prethodno donesene odluke o davanju suglasnosti Vlade Republike Hrvatske,

4) iz članaka 31. i 32. Zakona,

5) iz točke 1., 3. i 4. ovog članka koje su se
zadužile prije 1997. godine, a otplata kredita ne istječe u 2003. godini.

Članak 5.

Prije predaje zahtjeva za dobivanje suglasnosti za
zaduži­vanje jedinica lokalne i područne (regionalne) samouprave mora završiti
postupak odabira u skladu sa Zakonom o javnoj nabavi (»Narodne novine«,
br.117/01), o čemu jedinica lokalne i područne (regionalne) samouprave podnosi
dokaz pod točkama 5. i 11. iz Popisa obveznih priloga i dokumentacije.

Odredbe stavka 1. ovoga članka ne odnose se na
refinanciranje kredita iz članka 4. Naputka.

U skladu sa člankom 6. Zakona o javnoj nabavi
(»Narodne novine«, br. 117/01.) odredbe ovog članka stavka 1. Naputka ne odnose
se na jedinice lokalne i područne (regionalne) samouprave koje se zadužuju u
skladu sa člankom 4. točke 2. alineja 1. Zakona o javnoj nabavi (»Narodne
novine«, br. 117/01.).

Članak 6.

Zahtjev za dobivanje prethodne suglasnosti za
zaduživanje i davanje jamstva podnosi župan, gradonačelnik ili načelnik prije
sklapanja ugovora o kreditu/jamstvu.

Zahtjev se podnosi Ministarstvu financija,
Katančićeva 5, Zagreb.

Uz zahtjev (Obrazac ZJ) potrebno je priložiti
dokumentaciju navedenu u Popisu obveznih priloga i dokumentacije.

Članak 7.

Ministarstvo financija provjerava da li je
dostavljena dokumentacija u skladu sa člankom 6. stavak 3. Naputka.

Ako je dokumentacija nepotpuna, Ministarstvo
financija traži da se u roku 20 dana nadopuni a nakon proteka navedenog roka
smatrat će se da je jedinica odustala od predmetnog zahtjeva.

Ministarstvo financija uzima u obradu cjelovite
zahtjeve koje zaprimi najkasnije do 5. studenog tekuće godine.

Od dana
podnošenja zahtjeva iz stavka 1., 2. i 3. ovog članka počinje teći rok od 40
dana.

Članak 8.

Nakon dobivene odluke Vlade Republike Hrvatske o
suglasnosti za zaduživanje ili davanje jamstva općina, grad i županija obvezni
su Ministarstvu financija dostaviti potpisani ugovor o kreditu, a u srpnju i
prosincu tekuće godine izvješće o podmirivanju obveza po kreditima do konačne
otplate duga za koji je dana suglasnost i to na Obrascu IZJ koji je sastavni
dio ovog Naputka.

Članak
9.

Općina,
grad i županija koji su dali jamstvo na temelju članka 34. stavka 1. i stavka
2. i suglasnost za zaduženje iz članka 33. stavka 1. Zakona, obvezni su Ministarstvu
financija u srpnju i prosincu tekuće godine dostaviti izvješće o danim
jamstvima i zaduženjima i to na Obrascu IZJ koji je sastavni dio ovog Naputka.

Članak
10.

Ovaj
Naputak stupa na snagu s danom objave u »Narodnim novinama«.

Ministar financija
**dr. Mato Crkvenac,** v. r.

if !supportEmptyParas endif

if !supportEmptyParas endif

![](dodatni/376466.gif)
![](dodatni/376467.gif)

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Popis obveznih priloga i dokumentacije koju je potrebno
priložiti uz zahtjev:

1.
Proračun za 2003. godinu (u kojem su obavezno planirani primici od financijske
imovine i zaduživanja, izdaci za financijsku imovinu i otplatu zajmova, rashodi
za nabavu nefinancijske imovine i financijski rashodi).

2.
Odluka predstavničkog tijela o prihvaćanju investicije (kapitalnog projekta) s
jasnom namjenom.

Za
projekte koje financira više subjekata treba dostaviti potpisani ugovor o sufinanciranju.

 3. Odluka predstavničkog tijela o zaduženju
(s namjenom projekta za koji se zadužuju, naziv banke ili izvođača radova kod
kojih se zadužuju, iznos kredita, rok otplate, kamatna stopa, grace period,
sredstva osiguranja kredita i drugi troškovi).

4.
Odluka o projekciji proračunske potrošnje za sljedeće godine (planirana
sredstva za otplatu kredita i ostvarenje kapitalnog projekta).

5.
Dokaz o završenom odabiru najpovoljnije ponude za bankarsko-investicijsku
uslugu (banku) u postupku javne nabave, a u skladu sa Zakonom o javnoj nabavi
(»Narodne novine«, br.117/01). U svezi s odredbama članka 27. točka 23. Zakona
o javnoj nabavi, naručitelj je obvezan u dokumentaciji za javno nadmetanje
navesti pribavljanje suglasnosti Vlade Republike Hrvatske za zaduživanje.

6.
Nacrt ugovora ili pismo namjere banke s uvjetima kreditiranja, te plan otplate
sa svim poimence navedenim troškovima, u skladu s točkama 5. i 11. ovog Popisa.

7.
Ostvarene prihode navedene u članku 32. umanjene za: pomoći pomoći iz inoz(darovnice)
i od subjekata unutar opće države; primitke od financijske imovine i zaduživanja;
prihode po posebnim propisima: mjesni samodoprinos i sufinanciranje građana;
donacije od pravnih i fizičkih osoba izvan opće države i višak prihoda iz
prethodnih godina.

A kod
jedinica koje su preuzele financiranje decentraliziranih funkcija umanjiti za
ostvareni dio poreza na dohodak namijenjen za financiranje navedenih funkcija i
pomoći izravnanja u državnom proračunu.

8.
Ovjereni financijski izvještaji o izvršenju proračuna za 2002. godinu prema
Pravilniku o financijskom izvještavanju u proračunskom računovodstvu.

9. Budući
da iz izvještaja nisu razvidni navedeni podaci, treba još dostaviti:

a)
stanje danih zajmova iz proračuna na dan podnošenja zahtjeva,

b)
stanje primljenih zajmova na dan podnošenja zahtjeva,

c)
obveze po izdanim vrijednosnim papirima na dan podno­šenja zahtjeva,

d)
stanje na žiroračunu na dan podnošenja zahtjeva,

e)
stanje dospjelih i nepodmirenih obveza na dan 31. 12. 2002. godine i na dan
podnošenja zahtjeva, uz potrebna obrazlo­ženja,

f)
iznos ostvarenih prihoda s osnove dodatnih udjela u porezu na dohodak (odnosi
se na županije i gradove koji su preuzeli financiranje decentraliziranih
funkcija).

10.
Jedinice koje su od Vlade Republike Hrvatske već dobile suglasnost za zaduživanje
ili davanje jamstva dužne su dostaviti i dokaz o iskorištenosti kredita,
redovitoj otplati kredita, aktiviranju danoga jamstva ili preuzimanju duga na
otplatu.

11.
Jedinice koje se zadužuju kod izvođača radova moraju dostaviti dokaz o završenom
odabiru najpovoljnije ponude za pred­met nabave u skladu sa Zakonom o javnoj
nabavi (»Narodne novine«, br. 117/01). U svezi s odredbom članka 27. točka 23.
Zakona o javnoj nabavi, naručitelj je obvezan u dokumentaciji za javno nadmetanje
navesti pribavljanje suglasnosti Vlade Republike Hrvatske za zaduživanje.

12.
Izjava ovlaštene osobe (načelnika, gradonačelnika ili župana) da pod
materijalnom i kaznenom odgovornošću jamči za ispravnost dokumentacije koja se
podnosi radi dobivanja suglasnosti za zaduživanje i davanje jamstva.

13.
Izjava ovlaštene osobe da je podjela imovine i obveza provedena u skladu sa člankom
35. Zakona o područjima županija, gradova i općina u Republici Hrvatskoj
(»Narodne novine«, br. 10/97, 124/97, 22/99, 117/99, 128/99, 44/00, 127/00,
92/01, 79/02, 83/02) ako su do podnošenja zahtjeva za zaduživanje ili davanje
jamstva nastupile teritorijalne promjene ili sporne okolnosti u vezi s
rashodima i izdacima te prihodima i primicima novoustrojenih jedinica lokalne i
područne (regionalne) samouprave.

if !supportEmptyParas endif

Naputak, NN 49/2003-629